Diari Oficial de la Generalitat Valenciana


Sumari del DOGV 6938, del 08-01-2013 (2012/11357)

Notificació de la sentència dictada en el procediment ordinari número 997/2011.
-------------------------------------------------------------------------------

### Dades del document

Número de DOGV
:   6938

Data del DOGV
:   08-01-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2012/11311


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el procediment ordinari número 997/2011. [2012/11107]  
Procediment ordinari 997/2011  
Esther Ferrer Cejalvo, secretària judicial del Jutjat de Primera Instància número 3 de Dénia (antic mixt número 5).  
En el present procediment seguit a instàncies de l'institut dels Hermanos Maristas de la Enseñanza o Hermanitos de María (Maristas), Antonio Lázaro Giménez de Bagües Gaudó i Juan Carlos Fuertes Marí contra els hereus desconeguts de María Josefina Arguimbau Harwey i María Julia Campos Beneyto: José María Campos Beneyto, Antonia Diego Merle, Dolores Diego Merle i Gloria Diego Merle . S'ha dictat sentència, la dispositiva literal de la qual és la següent:  
«Dispositiva  
Estime íntegrament la demanda formulada per la procuradora Ana Isabel Feliu Daviu, en nom i representació de l'institut Hermanos Maristas de la Enseñanza o Hermanitos de María (Maristas), Antonio Lázaro Giménez de Bagües Gaudo i Juan Carlos Fuertes Marí, contra els hereus desconeguts de María Josefina Arguimbau Harwey i María Julia Campos Beneyto: José María Campos Beneyto, Antonia Diego Merle, Dolores Diego Merle i Gloria Diego Merle i, en conseqüència:  
  
Primer. Declare la nul·litat i total ineficàcia de la clàusula continguda en l'expositiu quart de l'escriptura de compravenda pública atorgada davant del notari de Dénia, Mariano Vila Cervantes, en data 24 d'abril de 1928, amb el número 541 del seu protocol, que literalment diu: «És condició d'esta compravenda, que quan els compradors, és a dir l'institut dels Hermanos Maristas, deixe de fer ús d'estes finques per a l'ensenyança, entenent-se que deixen de fer ús quan estiguen dos anys sense complir els fins docents a què es dediquen i tenint en compte el fi benèfic de l'ensenyança, s'acordarà pels tres parents més pròxims a Cándida Carbonell Morand, viuda de Merle, en unió del senyor capellà d'esta ciutat, la destinació benèfica que es done a les tres finques objecte d'esta compravenda, i es compromet a fer la cessió gratuïta de dites tres finques a la institució o institucions que es designen. En cas de no arribar-se a un acord entre els tres parents més pròxims de Cándida Carbonell Morand, viuda de Merle i el senyor capellà d'esta població, se sotmetrà a consulta a l'arquebisbe de València i al governador civil de la província, perquè decidisquen l'entitat o entitats a les quals ha de fer-se la cessió».  
Segon. Ordene la cancel·lació de la inscripció de la mencionada clàusula en els assentaments corresponents a les finques registrals número 2.766, inscrita al tom 62, del llibre 19, foli 239, inscripció 3a, i la número 18.399, inscrita al tom 447, del llibre 149, foli 51, inscripció 1a, del registre de la propietat de Dénia número 1.   
S'imposen les costes expressament a la part demandada.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LEC). El recurs s'interposarà per mitjà d'escrit presentat en este Jutjat en el termini de vint dies hàbils comptadors des de l'endemà de la notificació, en el qual s'haurà d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen, prèvia consignació del depòsit previst legalment.  
Publicació. Donada, llegida i publicada ha sigut l'anterior sentència pel jutge que la subscriu, mentres en el dia de la data, amb la meua assistència, celebra audiència pública.   
En done fe.»  
I atés que les persones demandants, hereus de María Josefina Arguimbau Harwey, es troben en parador ignorat, expedisc este edicte a fi que els valga de notificació de forma deguda.   
  
Dénia, 10 de desembre de 2012.- La secretària judicial: Esther Ferrer Cejalvo.